paragraph_text: Budući da je tehnologija s preklapanjem paketa, GPRS podržava protokole IP i X.25 koji se koriste i u standardnim žičnim komunikacijama pa se sve usluge dostupne u klasičnim žičnim mrežama mogu koristiti i u GPRS bežičnim mrežama. Zbog toga što koristi iste protokole kao i Internet, GPRS mreže mogu se promatrati kao podmreže Interneta u kojima su GPRS uređaji pojedinačni čvorovi koji mogu imati vlastitu IP adresu.